text: Privat giver kolde millioner til sygehus
  02 november 2016 kl. 11.44
  Privat erhvervsfond giver millioner til nye køleskabe på Sydvestjysk Sygehus i Esbjerg.
  Sydvestjysk Sygehus i Esbjerg kommer næppe foreløbig til at mangle køle- og fryseskabe til nedkøling af bl.a. medicin.
  Sygehuset har modtaget over to millioner kroner til at købe mere end 125 nye køle- og fryseskabe for. Pengene er givet som en donation fra Claus Sørensen Fond. De nye skabe skal bruges til at opbevare lægemidler og medicin samt vævs- og blodprøver på Sygehusapoteket og Klinisk Diagnostisk Afdeling.
  - Det er vigtigt, at vi hele tiden har det nyeste udstyr, så vi kan levere den optimale behandling af patienter. Derfor er vi taknemmelige for, at  det lokale erhvervsliv støtter os på denne måde, siger administrerende direktør på Sydvestjysk Sygehus, Per Busk, til TV SYD.             
  Onsdag blev den store donation markeret ved en reception på Sydvestjysk Sygehus med deltagelse af bl.a. regionsrådsformand Stephanie Lose og formanden for Claus Sørensen Fond, Annette Kristensen.
  Hør her Per Busk forklare, hvorfor den store donation er vigtig for patienterne på  sygehuset:
  
  